cyanic-selkie/wikianc huggingface dataset:
Éischte Vatikanesche Konzil
Den Éische Vatikanesche Konzil (Vaticanum I) gouf vum Poopst Pius IX. aberuff. E gouf zu Roum am Vatikan ofgehalen an huet vum 8. Dezember 1869 bis den 20. Oktober 1870 gedauert. Duerch de Franséisch-Preisesche Krich ass d'Konzil ënnerbrach an op onbestëmmt Zäit vertagt ginn.
Howard Zinn
Educatioun an akadeemesch Carrière
Nom Zweete Weltkrich huet den Howard Zinn mat engem GI-Stipendium un der New York University studéiert an do 1951 mat engem B.A. ofgeschloss. Doropshin huet hien un da Columbia University 1952 säi M.A. an der Geschicht mat Niewefach Politikwëssenschaft studéiert. Am Joer 1958 huet hien un der Columbia University promovéiert. Seng Dokteraarbecht zum Theema LaGuardia in Congress, iwwer dem Firello LaGuardia seng politesch Carrière a säin Asaz fir d'Recht ze Streiken an d'Ëmverdeelung vun Räichtum duerch Steieren, ass vun der Cornell University Press fir d'American Historical Association verëffentlecht ginn. Seng Dissertatioun ass vun der American Historical Association fir de Beveridge Prize als bescht englescht Buch iwwer d'amerikanesch Geschicht nominéiert ginn. Zu senge Professeren am Studium hunn ënner anerem den Harry Carman, Henry Steele Commager, David Donald a Richard Hofstadter gehéiert, vun deenen dee lescht genannten dee ﻿gréissten Androck op hien hannerlooss huet.
1956 ass den Zinn zum Dekan vum Department of History and Social Science um Spelman College (haut Atlanta University Center, Spelman College) ernannt ginn, eng Héichschoul fir schwaarz Fraen an Amerika, wou hien um "Civil Rights Movement" deelgeholl huet. Seng Virliesunge waren immens populär an hien ass Mentor fir jonk Aktivistinnen, wéi z. B. d'Alice Walker an d'Marian Wright Edelman ginn. 1960/61 war hien och post-doctoral Mataarbechter an East Asian Studies un der Harvard University.
Léopold-Reichling-Monument op der Aarnescht
D'Léopold-Reichling-Monument op der Aarnescht, an der Gemeng Nidderaanwen, ass e Monument zur Erënnerung un de Léopold Reichling, wéinst senge Verdéngschter ëm d'Naturschutzgebitt Aarnescht.
Howard Zinn
Educatioun an akadeemesch Carrière
1963 huet den Howar Zinn de Spelman College misse verloossen, obwuel e Professer op Liewenszäit war, well hie mat senger Aarbecht dat traditionellt Selbstverständnes vum Spelman College géif a Fro stellen. Hien hat seng Studenten ënnerstëtzt, déi sech aktiv géint d'Segregatioun agesat haten. 1964 huet hien doropshin ugefaangen, un der Boston University ze schaffen wou hien déi nächst 24 Joer Professer fir Politikwëssenschafte war, bis en 1988 an d'Pensioun gaangen ass.
Éischte Vatikanesche Konzil
De Lëtzebuerger Bëschof Nicolas Adames huet, als ee vu 744 Bëscheef, un dësem Konzil deelgeholl.
Howard Zinn
Educatioun an akadeemesch Carrière
Et war dem Howard Zinn wichteg de Bléckwénkel an den traditionelle Geschichtsbicher z'erweideren. Aus dësem Wonsch eraus huet hien d'Buch A People's History of the United States verfaasst, dat 1980 verëffentlecht ginn ass. An dësem Wierk beschreift hien d'amerikanesch Geschicht aus der Perspektiv vu Gruppen, déi normalerweis net an der Geschichtsschreiwung ernimmt ginn, wéi de Kampf vun den amerikaneschen Urawunner géint d'europäesch an US-amerikanesch Expansioun, de Kampf vun de Sklave géint d'Sklaverei, vun de Frae fir Egalitéit, vun de Schwaarze fir zivil Rechter an dem Kampf vun den Aarbechter géint de Kapitalismus. Mat enger ursprénglecher Oplo﻿ vu 4000-5000 Stéck huet sech A People's History séier zu engem Bestseller entwéckelt, deen haut an amerikanesche Schoulen an Universitéiten deelweis zu engem Standardbuch gehéiert an iwwer eng Milliounmol verkaaft gouf. Am Joer 2004 huet den Howard Zinn mam Anthony Arnove d'Buch Voices of A People's History of the United States publizéiert, an deem Artikelen, Rieden, Gedichter a Lidder vun deene Leit, déi am Buch A People's History hir Geschicht gezielt hunn, ofgedréckt goufen. Dëst Buch ass als Begleetband zu A People's History of the United States geduecht.
Biergerrecht a Friddensbeweegungen
Wärend den Howard Zinn vun 1956 bis 1963 um Spelman College war, huet hien aktiv um „Civil Rights Movement“ deelgeholl a sech géint d'Segregatioun agesat. Des Weidere war hie wéi schonn ugesprach Mentor fir studentesch Aktivisten, déi sech fir Gläichberechtegung agesat hunn. Hien huet sech och fir d'Fräiheet ze Schwätzen, d'Versammlungsfräiheet an d'Egalitéit virum Gesetz agesat. Den Howard Zinn huet a Bicher wéi SNCC: The New Abolitionist an The Southern Mystique iwwer de Kampf fir d'Biergerrechter verëffentlecht. Hie war domat net nëmmen en Historiker, den iwwer Evenementer schreift, mä een, deen aktiv un hinnen Deel geholl huet an domat selwer a gewësser Weis Geschicht gemaach huet. Et ass e Leetsproch vum Zinn, datt scho kleng Aktiounen eppes Grousses kënne bewierken, an datt jiddwereen eppes bewierke kann, wann en nëmmen drubleift. Wéi den Zinn 1964 un d'Boston University komm ass, huet hien net nëmme Geschicht mä och biergerlech Fräiheet dozéiert.
Den Zinn war och ee vun den éischten dee Bicher wéi Vietnam: The Logic of Withdrawal mat enger kritescher Positioun zum Vietnamkrich geschriwwen huet. Domat ass hien zu engem wichtege Vietnamkrichkritiker avancéiert, dee sech aktiv an ëffentlech géint dee Krich ausgesprach huet. En diplomatesche Besuch zu Hanoi wärend der Tet Offensiv 1968 huet zu der éischter Fräiloossung vun amerikanesche Krichsgefaangene geféiert. Dëst Evenement huet an de Medie fir grouss Opmierksamkeet gesuergt. Och am Joer 1968 huet hien de Writers and Editors War Tax Protest ënnerzeechent, an deem hie sech aus Protest géint de Krich verweigert huet, Steieren ze bezuelen. A méi spéide Joren ass den Howard Zinn Beroder fir den Disarm Educatioun Fund ginn.
Den Daniel Ellsberg huet ënner anerem dem Howard Zinn d'Pentagon Papers uvertraut, e Geheimdokument vum US-amerikanesche Verdeedegungsministère zu der US-Politik an hiren Ëmgang mat der amerikanescher Ëffentlechkeet am Hibléck op de Vietnamkrich. Den Zinn huet dëst vum Ellsberg kopéiert Dokumenter editéiert an an der New York Times verëffentlecht. Beim Geriichtsprozess, bei deem den Ellsberg ënner anerem wéinst Verschwierung a Spionage ugeklot war, war den Howard Zinn als Expert an Zeie geluede fir d'Jury iwwer den amerikaneschen Engagement am Vietnam vum Zweete Weltkrich bis 1963 opzeklären. Den Daniel Elsberg ass fräigesprach ginn. Den Howard Zinn huet och un der G.I.-Antikrichsbeweegung géint den Vietnamkrich deelgeholl.
Lescht Joren
Den Howard Zinn huet sech och géint den Irakkrich ausgesprach an dozou verschidde Bicher verëffentlecht. Hien huet dobäi ënner anerem behaapt, datt d'USA de Krich mat enger Militäroccupatioun géifen ofschléissen. Dës Weidere war hien der Meenung datt d'Zaldoten ëmmer méi géint de Krich wieren, änlech wéi am Vietnamkrich.
Den Howard Zinn hat a sengem Liewen ëmmer e groussen Afloss op d'Politik an huet sech dacks zu aktuellen Debatte geäussert. Den 30. Juli 2010 ass duerch de Freedom of Information Act en iwwer 400 Säite groussen Dossier iwwer den Howard Zinn vum FBI verëffentlecht ginn. Ënner anerem geet et do ëm seng angeblech Aktivitéit an der kommunistescher Partei, datt hie refuséiert hat, fir den FBI als Informant ze schaffen an datt hien op Grond vu senger Kritik um Vietnamkrich a senge kriteschen Artikelen iwwer den FBI weider ënner Beobachtung stoung an als héije Risiko fir d'USA agestuuft ginn ass, wat et der Regierung erlaabt hätt, den Zinn bei engem „Noutfall“ ze verhaften. 1974 ass den Dossier zougemaach ginn.
Den Howard Zinn war a senge leschte Joren emeritéierte Professer fir Politikwëssenschaft op der Boston Universtity. En huet mat senger Fra Roslyn a senge Kanner Myla an Jeff zu Newton am Massachusetts gewunnt. De 27. Januar 2010 ass hien un engem Häerzinfarkt beim Schwammen an engem Hotelpool zu Santa Monica a Kalifornie gestuerwen.
Hien huet sech selwer als demokratesche Sozialist verstanen. Hien ass och mat verschiddenen Auszeechnunge geéiert ginn, ënner anerem 1991 mam Thomas Merton Award an 1998 mam Eugene V. Debs Award a mat dem Lannan Literary Award. 1999 krut hien den Upton Sinclair Award. De 5. Oktober 2006 ass hie mam Haven's Center Award for Lifetime Contribution to Critical Scholarship ausgezeechent ginn.
Dem Howard Zinn säi Liewen ass a senger Autobiographie You Can't Be Neutral on a Moving Train: A Personal History of Our Times beschriwwen, wou hie seng Siicht op déi Beweegungen erkläert, un deenen hien deelgeholl hat. Dëst Buch ass 1994 verëffentlecht ginn an ass 2004 als DVD erauskomm.
Léopold-Reichling-Monument op der Aarnescht
D'Monument steet nieft dem Informatiounschalet, um Rand vun der Reserve. Et gouf am Juni 2011 ageweit.
De Kontext
D'Naturschutzbegitt Aarnescht ass e Gebitt mat Hallefdréchewisen an der Gemeng Nidderaanven, dat duerch eng historesch extensiv Beweedung entstanen ass.
An de fréien 1970er Joren huet de Léopold Reichling als éischten iwwer de bemierkenswäerten Aarteräichtum, haaptsächlech vun de Planzen, op der Aarnescht publizéiert. Dës Aarbechten hunn d'Opmierksamkeet op d'Wichtegkeet vum Erhale vun dësem Site op sech gezunn. Si waren och d'Basis fir d'Realisatioun vum Dossier de classement, mat Hëllef vun deem 1988 d'Reserve offiziell duerch e Règlement ministériel geschaf gouf.
D'Monument
Et besteet aus engem Steen aus dem Lëtzebuerger Sandsteen, deen zu Iernzen an der Carrière vun der Firma Feidt erausgeholl gouf. Op der Plack um Stee steet geschriwwen:
D'Monument gouf freides de 4. Juni 2011 a Presenz vum Claude Wiseler, Minister fir Nohalteg Entwécklung, ageweit.
Jacques Lanners
De Jacques Lanners, gebuer den 19. September 1958 an der Stad Lëtzebuerg, ass e lëtzebuergeschen Ingenieur a Manager. Hien ass zanter 2020 President vum Verwaltungsrot vum Luxembourg Institute of Science and Technology.
Studium
Hien huet säi Studium zu Lëtzebuerg (IST), zu Fontainebleau (INSEAD), zu Tokyo an zu Boston (Boston University) gemaach.
Cholet-Pays de Loire 2009
Déi '''32. Cholet-Pays de Loire''' gouf den 22. Mäerz 2009 gefuer. Et war déi éischt Kompetitioun vun der Coupe de France 2009 a se stoung um Kalenner vum UCI Europe Tour 2009 an der Kategorie 1.1.
D'Course gouf vum Argentinier Juan José Haedo gewonnen.
Cholet-Pays de Loire 2010
Déi '''33. Cholet-Pays de Loire''' gouf den 21. Mäerz 2010 gefuer. Et war déi zweet Kompetitioun vun der Coupe de France 2010 a se stoung um Kalenner vum UCI Europe Tour 2010 an der Kategorie 1.1.
D'Course gouf vum Kolumbianer Leonardo Duque gewonnen.
Christian Bock
De Christian Bock, gebuer den 8. Mäerz 1988 zu Esch-Uelzecht, ass e lëtzebuergeschen Handballspiller.
De Bock huet seng Spillercarrière 2004 ugefaangen. Hien huet a senger Carrière fir den HB Esch gespillt. Hien ass am Kader vun der lëtzebuergescher Härenhandballnationalekipp (Stand: 2017).
Antoine Biel
Den Antoine Biel, gebuer den 11. Oktober 1994, ass e lëtzebuergeschen Handballspiller.
De Biel huet seng Spillercarrière 2011 ugefaangen. Hien huet a senger Carrière fir den HC Bierchem gespillt. Hien ass am Kader vun der lëtzebuergescher Härenhandballnationalekipp (Stand: 2017).
Ben Weyer
De Ben Weyer, gebuer den 3. Mäerz 1997 zu Näerzeng an der Gemeng Beetebuerg, ass e lëtzebuergeschen Handballspiller.
De Weyer huet seng Spillercarrière 2015 ugefaangen. Hien huet a senger Carrière fir den HC Bierchem gespillt. Hien ass am Kader vun der lëtzebuergescher Härenhandballnationalekipp (Stand: 2017).
Zenit
Zenit steet fir:
Raumfaart:
Wirtschaft:
Gilles Dechmann
De Gilles Dechmann, gebuer de 16. September 1983, ass e fréiere lëtzebuergeschen Handballspiller.
Den Dechmann huet seng Spillercarrière 2001 ugefaangen. Hien huet a senger Carrière fir den HB Esch gespillt. Bis d'Joer 2008 war hien am Kader vun der lëtzebuergescher Härenhandballnationalekipp.
Am Film Kropemann (2016) huet hien eng Roll als Polizist. ,
Daniel Scheid
Den Daniel Scheid, gebuer den 29. August 1992, ass e lëtzebuergeschen Handballspiller.
De Scheid huet seng Spillercarrière 2012 ugefaangen. Hien huet a senger Carrière fir den HB Diddeleng an den HB Red Boys Déifferdeng gespillt. Hien ass am Kader vun der lëtzebuergescher Härenhandballnationalekipp (Stand: 2019).
Raoul Girardet
De Raoul Girardet, gebuer de 6. Oktober 1917 a gestuerwen den 18. September 2013, ass e franséischen Universitaire an Historiker. Seng Spezialitéite sinn déi militäresch Gesellschaften an de franséischen Nationalismus.
Biographie
Hien ass an d'école communale Paris XXe gaangen, éier en am Lycée Voltaire seng Schoul fäerdeg gemaach huet. Do hat en zwéi Professeren déi en op den Interessie fir d'Geschicht opmierksam gemaach hunn.
Als éischt den Här Faran, säi Professer op der Sixième an op der Troisième. Seng Methode wieren hautdesdaags ëmstridden, mä den Här Faran huet et fäerdeg bruecht beim Raoul Girardet eng gewësse Faszinatioun fir d'Geschicht z'erwächen. Duerch seng Influenz liest en och Wierker wéi d'Iliade oder d'Odyssee an hirer klassescher Versioun. Duerch den Här Faran koum de Raoul Girardet fir d'éischt Kéier op de Gedanke fir eng Professeschcarrière ze maachen.
Do ass en dem M. Renouvin begéint, deen och eng grouss Roll a sengem Liewe gespillt huet. E schafft als Assistent a promovéiert a Geschicht, Doctorat en Lettres, a gëtt selwer Professer op der Paräisser Universitéit. Hie schafft och als Professer um Institut d'études politiques de Paris, wou en den deemolege Studente Laurent Fabius a Jean-Pierre Chevènement Course ginn huet. Hei huet en och, wärend e puer Joren, zesumme mam René Rémond am Jean Touchard, dem General Sekretär vun der Fondation nationale des sciences politiques, e Cours iwwer "Le mouvement des idées politiques dans la France contemporaine" gehalen. Och op der École nationale d'administration, der École spéciale militaire de Saint-Cyr an op der [[École polytechnique (Frankräich)|École polytechnique, war hie Professer.
De Raoul Girardet huet säi Liewe méi der Bildung gewidmet huet.
Engagement fir d'Action française
Seng Jugend ass markéiert duerch seng Adhésioun bei der Action française. Déi nationalistesch Bewegunge stelle sech fir hien als eng Form vu Protest géint déi etabléiert Uerdnung, e Broch, eng Oflehnung wat fir e Jugendlechen zimmlech attraktiv ass.
Hien ass och un der Romantik vun der revolutionärer Aktioun géint den däitschen Ierffeind intresséiert. Den Afloss vum Charles Maurras, de Prestige vun der Action française, erkläre déi besonnesch Wal vun dëser Liga, usech méi wéi dat Festhalen um Maurras sengen Iddien. Méi spéit erkläert de Raoul Girardet selwer, datt de Maurras schlussendlech nëmmen en ideologesche Virwëtz war.
Nieft verschiddenen Aktiounen, ass d'Action française fir de Raoul Girardet haaptsächlech eng Méiglechkeet e ganze Reseau vu Bezéiungen a Kontakter ze schafen, déi en net bestreit, a mat verschiddene souguer seng zukënfteg Verflichtungen deelt.
Hie verléisst d'Action française am Ufank vum zweete Weltkrich, ugeeekelt vum Antisemitismus an der Kollaboratioun.
Engagement wärend dem Zweete Weltkrich
Nodeem e sech vun der Action française distanzéiert huet, ass de Raoul Girardet der Resistance bäigetrueden. De Girardet brauch vill Méi fir sech vun der veréierter Perséinlechkeet vum Marschall Pétain, dem Held vum éischte Weltkrich, ze distanzéieren, en ass awer direkt géint d'Armistice. Fir d'Resistance geet en e puer Risiken an, andeems en bäi verschiddene klengen Aktiounen hëlleft, wéi zum Beispill Bréiwer z'iwwerdroen oder Noriichte weider ze bréngen. Dëst feiert en och dozou vun der Gestapo 1944 fest gehalen ze ginn, a kuerz der Deportatioun z'entgoen.
Engagement wärend dem Algeriekrich
E puer Joer méi spéit, engagéiert sech de Girardet fir de Krich an Algerien. Vun 1959 un entwéckelt en och en heftegen Anti-Gaullisme. En ass vum de Gaulle senger Attitude wann et ëm Algerie geet enttäuscht sief et datt en net an der Lag ass de Feeler vu Frankräich Feeler z'erkennen oder datt en denkt den Ausstig vun Algerien hätt déi selwecht Bedeitung wéi eng nei Armistice.
Nodeem 1960 d'Manifeste des 121 publizéiert ginn ass, an deem Wehrverpflichteten zur Aufsässegkeet opgeruff ginn, gouf en anere Manifest vu franséischen Intellektuelle geschriwwen an deem "d'zivilisatoresch Missioun vun der Arméi an Algerien" bekräftegt gëtt. De Raoul Girardet gehéiert zu deenen déi d'Manifest ënnerschriwwen hu sou wéi och Memberen oder och Ënnerstëtzer vun der extrême-droite wéi zum Beispill François Natter, Jacques Perret, Jacques Laurent, Henri Massi, Rogier Nimier oder Jules Monnerot.
E schreift pro-OAS Artikelen déi bei der Zäitschrëft L'Esprit Public verëffentlecht ginn, wou hie selwer Koredakter ass mam Roland Laudenbach. E bedeelegt sech an der OAS an der franséischer Metropole an och an der Branche Action politique et propagande mat verschiddenen Universitéits Leit an de Schrëftsteller Jacques Laurent a Jacques Péret.
D'Zäitschreft L'Esprit Public déi am Dezember 1960 vum Philippe Héduy am Hubert Bassot fir d'éischt publizéiert ginn ass, ass och déi ëffentlech Fassad vun der OAS.
Dee ganzen Aktivismus bréngt Raoul Girardet an de Prisong am Ufank vum September 1961, e puer Deeg virum gescheiterten Attentat géint den de Gaulle zu Pont-sur-Seine.
Déi dräi Engagementer weisen, säin Intressi fir verschidde Wäerter, Patriotismus an Traditioun.
Fazit
Dem Raoul Girardet säin Ursprong a seng verschidde Kämpf erkläre gréisstendeels d'Interesse ëm déi sech säi Wierk konzentréieren: d'militäresch Fro, den Nationalismus, de Kolonialismus, d'Geschicht vun de politeschen Iddien. Biergerlech a moralesch Wäerter sinn implizit iwwerdroe ginn duerch säi familiäert Ëmfeld.
E gesäit sech selwer als Kand vun der drëtter Republik a fillt e gewësst Mësstraue géintiwwer dem Klerikalismus. Obwuel en zimmlech wéineg geschriwwen huet, a seng Zäit haaptsächlech der Bildung gewidmet huet, sinn haaptsächlech déi Theemen déi a senger Bibliographie oder a senge Bedeelegungen u verschiddene Bicher erëm ze fanne sinn. En huet sech och bei der Zäitschrëft La Nation française déi vum Pierre Boutang gefouert gouf, bedeelegt.
Chris Auger
De Chris Auger, gebuer den 11. Juli 1983, ass e lëtzebuergeschen Handballspiller op der Golkipp-Positioun. ,
De Chris Auger huet seng Spillercarrière 2013(?) ugefaangen. Hien huet a senger Carrière fir den HB Käerjeng gespillt. Hien ass am Kader vun der lëtzebuergescher Härenhandballnationalekipp (Stand: 2017).
Coupe de France am Vëlossport 1997
Déi 6. Editioun vun der Coupe de France am Vëlossport huet den 22. Februar 1997 mam Tour du Haut-Var ugefaangen a goung den 2. Oktober mam Paris-Bourges op en Enn.
Individuell
D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.
Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro.
Jimmy Hoffmann
Den Hoffmann huet seng Spillercarrière 2013 ugefaangen. Hien huet a senger Carrière fir den HB Red Boys Déifferdeng gespillt. Hien ass am Kader vun der lëtzebuergescher Härenhandballnationalekipp (Stand: 2017).
Dany Scholten
Den Dany Scholten, gebuer den 28. Mäerz 1987 zu Esch-Uelzecht, ass e lëtzebuergeschen Handballspiller.
De Scholten huet seng Spillercarrière 2005 ugefaangen. Hien huet a senger Carrière fir den HB Diddeleng, den HBC Nidderkäerjeng, den HC Bierchem an den HB Esch gespillt. Hien ass am Kader vun der lëtzebuergescher Härenhandballnationalekipp (Stand: 2017).
Gliese 163
De Gliese 163 ass e Rouden Zwerg vun der Spektralklass M3.5. Hie läit ronn 49 Liichtjoer (15 pc) vun eiser Äerd ewech am Stärebild Dorado. Ëm de Stär kreesen op d'mannst zwéi Planéiten. De Stär huet eng visuell Hellegkeet vun 11,8 mag an eng absolut Hellegkeet vu +11 mag.
Planetaresch Begleeder
Am September 2012 gouf d'Entdeckung vun op d'mannst zwéin Exoplanéiten ëm de Gliese 163 mat Hëllef vum HARPS-Instrument bekanntgemaach. De baussenzege Planéit, Gliese 163 c (kuerz Gl 163 c), huet eng Ëmlafzäit vu knapps 26 Deeg a läit um bannenzege Rand vun der habitabeler Zon. Seng Mass ass op d'mannst 6,9 Äerdmassen. De bannenzege Planéit, Gliese 163 b, huet eng Ëmlafperiod vu 9 Deeg. Et gëtt driwwer eraus Hiweiser op en drëtte Planéit a méi enger grousser Ëmlafbunn wéi de b an den c.
Kuckt och
Portal Astronomie
Tower of London
Her Majesty’s Royal Palace and Fortress the Tower of London ass e befestegte Komplex vu Gebaier um Ufer vun der Themse, um südleche Wupp vun der City of London. Et handelt sech ëm eng Rankbuerg mat zwéi Festungsréng. Iwwert d'Joerhonnerten huet se den engleschen a brittesche Kinneken ënner anerem als Residenz, Armurerie, Atelier, Lager, Zoo, Garnisoun, Musée, Plaz wou Mënz geklappt gouf, Prisong, Archiv an Exekutiounsplaz gedingt. De Josef Jakobs, en däitsche Spioun, deen 1898 zu Lëtzebuerg gebuer war, war de 15. August 1941 déi lescht Persoun, déi higeriicht gouf.
Den Tower gëtt schonn zanter 600 Joer vun Touriste besicht. Et ass déi Attraktioun (woufir ee bezuele muss) mat de meeschte Visiteuren am Vereenegte Kinnekräich (iwwer 2,5 Milliounen 2011).
Den Tower gouf am 11. Joerhonnert vum William den Eruewerer als Festung géint potentiell feindséileg Bierger vu London opriichte gelooss. Bis den James I. hunn all englesch Kinneken den Tower als zäitweileg Residenz benotzt. En ass dann och, duerch seng enk Verbindunge mat der Monarchie, enk mat der brittescher Geschichte verbonnen. D'Befestegungsmaueren an d'Tierm sinn aus dem Mëttelalter. An de Joerhonnerten dono goufe bannent de Maueren ëmmer nees Gebaier ëm- oder ugebaut. Am 19. Joerhonnert goufen, am Goût vun der Zäit, d'Maueren an d'Tierm am neigotesche Stil nei opgeriicht, a verschidde Gebaier oder Deeler dovun ofgerappt.
Haut kann een am Tower eng Ausstellung kucken iwwer seng Geschicht, eng Kollektioun vun de Royal Armouries, d'Brittesch Krounbijouen, d'Haaptquartéier an de Musée vum Royal Regiment of Fusiliers, Wunnenge vun de Yeoman Warders souwéi administrativ a Büroraim. D'Board of Ordnance, d'Royal Mint, den Ordnance Survey, de Royal Observatory, d'Public Record Office an de London Zoo hunn all eemol am Tower ugefaangen.
Eng Abberzuel Theaterstécker a Romaner spillen am Tower, vum Shakespeare bis den Edgar Wallace. Am 19. Joerhonnert gouf den Tower dacks als Prisong duergestallt.
Den Tower gehéiert der brittescher Kroun a gëtt vun den Historic Royal Palaces géréiert.
1988 huet d'UNESCO den Tower zum Weltkulturierwen deklaréiert.
Frank Hippert
De Frank "Fränky" Hippert, och Fran c k Hippert, gebuer den 29. Juni 1995 zu Diddeleng, ass e lëtzebuergeschen Handballspiller.
Hien huet a senger Carrière fir den HB Diddeleng gespillt. Hien ass am Kader vun der lëtzebuergescher Härenhandballnationalekipp (Stand: 2017).
Las Vegas (Homonymie)
Las Vegas ass:
Leon Biel
De Leon Biel, gebuer den 30. Januar 1997 zu Diddeleng, ass e lëtzebuergeschen Handballspiller.
De Biel huet seng Spillercarrière 2015 ugefaangen. Hien huet a senger Carrière fir den HC Bierchem gespillt. Hien ass am Kader vun der lëtzebuergescher Härenhandballnationalekipp (Stand: 2017).
Josée Lorsché
D'Josée Lorsché, gebuer den 9. September 1961 zu Diddeleng, ass eng lëtzebuergesch Politikerin (déi gréng) vu Beetebuerg. Vu Beruff ass si Léierin.
Theemen
Hir laangjäreg Aarbecht als Léierin an d'Antiatomkraaftbeweegung an den 80er Joren hunn d'Josée Lorsché dozou beweegt sech am Beräich vun der Sozial- an Ëmweltpolitik z'engagéieren. Aner wichteg Theeme fir si sinn d'Integratioun vu Mënsche mat Behënnerung, Altersfleeg, d'Gläichstellung vun homosexuelle Mënschen an och d'Gläichstellung vu Mann a Fra.
Gemengepolitik
D'Josée Lorsché ass zanter de Gemengewale vun 2005 am Beetebuerger Gemengerot, an do zanter 2011 Schäffin.
Landespolitik
De 6. Juli 2011 gouf d'Josée Lorsché als Deputéiert aus dem Bezierk Süden an der Chamber vereedegt, wou si de Jean Huss ersat huet, dee sech zeréckgezunn hat. Si gouf bei de Chamberwale vum 20. Oktober 2013 an deene vum 14. Oktober 2018 erëmgewielt.
Luca Tomassini
De Luca Tomassini, gebuer de 4. Abrëll 1997, ass e lëtzebuergeschen Handballspiller.
Den Tomassini huet seng Spillercarrière 2013 ugefaangen. Hien huet a senger Carrière fir den HB Esch gespillt. Hien ass am Kader vun der lëtzebuergescher Härenhandballnationalekipp (Stand: 2017).
Eric Schroeder
Den Eric Schroeder, gebuer den 18. November 1989, ass e lëtzebuergeschen Handballspiller.
De Schroeder huet seng Spillercarrière 2006 ugefaangen. Hien huet a senger Carrière fir den HBC Nidderkäerjeng, den HB Esch, den CSU Suceava <abbr title="Rumänien">(RO) an den HB Käerjeng gespillt. Hien ass am Kader vun der lëtzebuergescher Härenhandballnationalekipp (Stand: 2017).
Hien ass Member vun der Section sports d'élite de l'armée (Stand: 2011).
Ai Weiwei
Den Ai Weiwei, gebuer den 28. August 1957 zu Peking, ass e chineesesche Konzeptkënschtler, Sculpteur, Kurator a Mënscherechtler.
Liewen
Hien ass de Jong vum Dichter a Moler Ai Qing an den Hallefbrudder vum Moler Ai Xuan. Wéinst rezente regierungskriteschen Äusserungen am Kontext vun de Protester a China 2011 gouf en den 3. Abrëll 2011 inhaftéiert. Den 22. Juni 2011 ass en ënner schwéieren Oploen a géint Kautioun fräi komm.
Jorge Semprún
De Jorge Semprún Maura gebuer den 10. Dezember 1923 zu Madrid a gestuerwen de 7. Juni 2011 zu Paräis, war e spuenesche Schrëftsteller a Politiker. Hien huet meeschtens op Franséisch geschriwwen. Tëscht 1988 an 1991 war hie Kulturminister a Spuenien.
De Jorge Semprún ass als véiert vu siwe Kanner an enger lénks-liberaler Famill opgewuess. Am Spuenesche Biergerkrich huet d'Famill sech a Frankräich installéiert. De Semprún goung no 1939 zu Paräis an de Lycée Henri IV an huet duerno op der Sorbonne Philosophie studéiert.
Nodeem Nazi-Däitschland Frankräich besat hat, ass de Semprún 1941 der kommunistescher Resistenz-Organisatioun Francs-tireurs et partisans, bäigetrueden. Méi spéit gouf e Member vun der Partido Comunista de España. 1943 gouf e vun der Gestapo festgeholl, gefoltert an duerno an d'KZ Buchenwald geschéckt.
Nom Zweete Weltkrich goung de Semprún hannescht op Paräis an huet do bis 1952 als Iwwersetzer bei der UNESCO geschafft. Vun 1953 bis 1962 war hien e wichtege Koordinator an der Spuenescher KP, déi am Ënnergrond géint dem Franco säi Regime gekämpft huet. An den 1950er Jore gouf hien e wichtege Kader an der PCE - hie war ë. a. Member vum Exekutivcomité -, mä huet sech dunn awer vun der Partei an hirer Doktrin ëmmer méi distanzéiert a sech virun allem op d'Schrëftstellerei konzentréiert.
1978 ass de Semprún a Spuenien zeréckgaangen an huet déi spuenesch Nationalitéit nees ugeholl. Vun 1988 bis 1991 war e Kulturminister (ouni Parteimember ze sinn) ënner dem sozialistesche Premier Felipe González.
1996 gouf de Semprún an d'Académie Goncourt opgeholl. Hie krut eng Hellewull Präisser fir säi literarescht Wierk a krut 2007 d'Éierendoktorat vun den Universitéite vu Potsdam a Rennes 2.
Säi Wierk ass dacks autobiographesch inspiréiert, wéi säin éischt Buch vun 1963 Le Grand Voyage oder Quel beau dimanche! (1980) an deenen en ë. a. iwwer seng Gefaangenschaft am KZ Buchenwald schreift. Hien huet sech och mat den totalitären Ideologië vum 20. Joerhonnert, dem Faschismus an dem Kommunismus kritesch ausernee gesat. Weider huet hie Filmdréibicher geschriwwen, dorënner fir La guerre est finie (1966) vum Alain Resnais an Z (1969) vum Costa-Gavras.
Tro Bro Leon 2013
Déi '''30. Editioun vum Tro Bro Leon''' gouf 2013 de 14. Abrëll gefuer. Se stoung um Kalenner vum UCI Europe Tour 2013 an der Kategorie 1.1. Et war déi aacht Kompetitioun fir d'Coupe de France 2013.
Robert Theissen
Hien huet Lëtzebuerg op den Olympesche Summerspiller 1928 zu Amsterdam vertrueden.
Tëscht dem 1. Abrëll 1928 am 30. Januar 1938 huet de Robert Theissen 12-mol fir déi Lëtzebuergesch Foussballnationalekipp gespillt an dobäi 9 Goler geschoss.
Terrestresch
Terrestresch ginn déi Methode, Virgäng, Daten, Systemer, Instrumenter, Organismen oder Objete genannt, déi
Nockalmstrooss
D'Strooss ass vu Mee bis Oktober vu mueres aacht bis owes sechs Auer op. Se gëtt vun der Großglockner Hochalpenstraßen AG exploitéiert an ass fir Autoe mat Caravane gespaart.
Norbert Staudt
Den Norbert Staudt och nach Boyty Staudt genannt, gebuer den 9. Juni 1907 an der Stad Lëtzebuerg an do gestuerwen den 18. Dezember 1989, war e lëtzebuergesche Waasserballspiller an Olympionik.
Hien huet Lëtzebuerg op den Olympesche Summerspiller 1928 zu Amsterdam vertrueden.
Säi Brudder Jules Staudt war och Waasserballspiller.
Jean-Pierre Urbing
De Jean-Pierre Urbing, gebuer den 22. Juli 1899 an der Stad Lëtzebuerg a gestuerwen den 3. Mee 1975 zu Diddeleng war e lëtzebuergeschen Turner an Olympionik.
Hien huet Lëtzebuerg op den Olympesche Summerspiller 1928 zu Amsterdam vertrueden.
Gigantomachie
D'Gigantomachie ass an der griichescher Mythologie de Kampf tëscht de Giganten an de Gëtter.
Legend
Der Legend no sinn d'Risen entstanen, wéi Blutt vum Uranos senge Genitalien, déi de Kronos opgeschnidden hat, op d'Gaia gefall ass. Déi riseg Monsteren haten e Baart an Hoer aus Schlaangen an hire Schwanz war en Draach. D'Gaia huet d'Risen dozou bruecht d'Gëtter unzegräife fir sech ze rächen. D'Risen hunn du Steng a Beem op d'Gëtter geheit. D'Risen hunn dunn d'ganzt Ëmfeld geännert. Si hunn d'Flëss nei gezeechent a Bierger verklengert. Follgend Gëtter hu sech fir de Kampf preparéiert: den Zeus, de Poseidon, den Ares, den Hephaistos, den Hermes, den Apollo, den Dionysos, d'Hera, d'Aphrodite, d'Artemis, d'Hekate, d'Athena an nach vill anerer. De Kampf war grausam, well d'Rise wëll a ganz staark waren. Dunn hunn d'Gëtter eng Profezeiung héieren, datt si d'Hëllef vun engem Mënsch unhuele missten, fir dëse Krich ze gewannen. Dëse Mënsch war den Herakles. D'Risen hunn ëmmer méi Leit verluer an du wollt d'Gaia si mat engem Wonnerkraut retten, dat si wuesse gelooss huet. Wéi den Zeus dat héieren huet, huet hie sech och op d'Sich vun där Planz gemaach a wéi hie se fonnt hat, huet hie se zerstéiert. Well si net méi duerch déi Planz ze rette waren, hu si och de Kampf verluer.
Deitung
Déi do Legend ass warscheinlech entstanen, well Griicheland sech vill geologesch geännert huet. Nei Flëss, nei Bierger, eng nei Landschaft déi d'Mënsche sech erkläre wollten.
Sonnephotometer
E Sonnephotometer ass e Photometer, deen direkt op d'Sonn geriicht gëtt. Aktuell Sonnephotometer bestinn aus enger Optik, spektrale Filteren, engem Photodetekter an engem Datelogger. Automatiséiert Sonnephotometer hunn eng Steiereenheet, mat där hirer Hëllef d'Instrument am Dagesverlaf der Sonn no geet. Déi gemoosse Gréisst ass déi direkt Sonnenastralung.
Hentges
Hentges ass e Familljennumm vun ë. a.:
Sonnephotometer
Um Äerdbuedem oder an der Atmosphär ass d'Astralung net sou staark wéi am Weltraum, well si duerch Absorptioun a Streeung ofgeschwächt gëtt. Dofir ass dee gemoossene Stralungsfloss eng Kombinatioun vu solarer Ausstralung an atmosphäresche Reaktiounen. Den Zesummenhank tëscht béide Gréisste gëtt vum Lambert-Beerscht Gesetz beschriwwen.
D'atmosphäresch Effekter kënnen duerch eng sougenannte Langley-Extrapolatioun ewechgeholl ginn. Dobäi gëtt aus Miessunge bei ënnerschiddleche Sonnestänn mat ënnerschiddleche Padlängten duerch d'Atmosphär, awer konstanten Atmosphärebedingungen op d'Astralung baussenzeg vun der Atmosphär geschloss. Wann déi ausseratmosphäresch Astralung bekannt ass, kann de Sonnephotometer gebraucht ginn, fir d'Atmosphärebedingungen z'ënnersichen, besonnesch déi atmosphäresch optescht Déckt. Wann d'Astralung a ville gëeegente Spektralkanäl gemooss gëtt, ka mat dem Sonnephotometer d'Aerosolkonzentratioun oder déi vertikal integréiert Konzentratioun vu verschiddenen atmosphäresche Gaser, beispillsweis Waasserdamp oder Ozon, gemooss ginn.
Jules Staudt
De Jules Staudt, gebuer de 7. Dezember 1908 an der Stad Lëtzebuerg an do gestuerwen de 5. November 1966, war e lëtzebuergesche Waasserballspiller an Olympionik.
Hien huet Lëtzebuerg op den Olympesche Summerspiller 1928 zu Amsterdam vertrueden.
Säi Brudder den Norbert Staudt, huet och Waasserball gespillt.
Félix Unden
De Félix Unden, gebuer de 15. Januar 1902 an der Stad Lëtzebuerg a gestuerwen de 7. Juli 1989, war e lëtzebuergesche Waasserballspiller an Olympionik.
Hien huet Lëtzebuerg op den Olympesche Summerspiller 1928 zu Amsterdam vertrueden.
Guggenheim-Musée Bilbao
De Guggenheim-Musée zu Bilbao ass e Musée fir modern an zäitgenëssesch Konscht zu Bilbao am spuenesche Baskeland. En huet de 17. Oktober 1997 seng Dieren opgemaach an ass ee vun de véier Muséeë vun der Solomon R. Guggenheim Foundation. De Musée ass virun allem och fir seng Architektur bekannt, déi vum Frank Gehry entworf gouf, an déi Steen, Glas, Waasser an Titan verknëppt.
Déi aussergewéinlech Ausstralung vum Musée op d'Stad gëtt haurdesdaags als Guggenheim-Effekt bezeechent. Ronn eng Millioun Leit kommen all Joer op Bilbao wéinst dem Musée.
Direkter ass de Juan Ignacio Vidarte.
Waassermilben
D'Séisswaassermilben (Hydrachnidiae, fréier: Hydrachnellae) sinn eng Grupp vu Parasitengonina, déi am Waasser liewen, an der Ënneruerdnung Prostigmata vun de Milben. Jee no Auteur gëtt s'a 7 bis 8 Iwwerfamilljen ënnerdeelt, weider a 47 Famillen a weltwäit am Ganzen an e puer Dausend Aarten.
Dës Milbe liewen an all Zorte vu Fiichtbiotopen, wéi Stëllgewässer (Suppen, Séien, Weieren) a Fléissgewässer (Flëss, Baachen a Quellen). E puer Aarte kommen och am Grondwaasser vir.
Boucles de l'Aulne 2013
Déi '''56. Editioun vun de Boucles de l'Aulne''' gouf de 26. Mee 2013 gefuer. Se stoung um Kalenner vum UCI Europe Tour 2013 an der Kategorie 1.1. Et war déi zéngt Kompetitioun vun der Coupe de France 2013.
Waassermilben
Systematik
An Europa kommen dës Iwwerfamilljen a Famille vir:
Boucles de l'Aulne 2013
D'Course gouf vum Fransous Matthieu Ladagnous gewonnen.
Flèche d'Émeraude
D'Flèche d'Émeraude ass eng Course a Frankräich déi zanter 2011 ëm d'Stad Saint-Malo organiséiert gëtt. Se steet um Kalenner vun der UCI Europe Tour an der Kategorie 1.1 a se zielt och fir d'Coupe de France
François Weber
De François Weber, gebuer den 21. Dezember 1898 an der Stad Lëtzebuerg an do gestuerwen de 27. Januar 1961, war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1928 zu Amsterdam vertrueden.
Tëscht dem 14. Februar 1926 am 13. Abrëll 1930 huet de François Weber 6-mol fir déi lëtzebuergesch Foussballnationalekipp gespillt.
Corps grand-ducal d'incendie et de secours
De Corps grand-ducal d'incendie et de secours (CGDIS) ass en Ëffentlecht Etablissement mat administrativer Funktioun zu Lëtzebuerg, an deem d'Rettungsdéngschter vum Land zesummegeschloss a koordinéiert ginn.
De Sëtz vum CGDIS ass zu Gaasperech am Centre national d'incendie et de secours.
Missiounen
Den CGDIS bedeelegt sech och beim Verhënneren oder Evaluéiere vun technologeschen oder natierleche Risiken, souwéi beim Geréiere vun nationale Krisen. En ass och zoustänneg fir déi operationell Relatioune mat Rettungsdéngschter vu baussent dem Grand-Duché, am Fall wou déi a Krisefäll ugefuerdert ginn.
Den CGDIS kann net agesat gi fir d'ëffentlech Uerdnung oprecht z'erhalen oder erëm hierzestellen oder fir Objetsschutz auszeféieren. Dat fält eleng an d'Kompetenz vun der Police grand-ducale.
Territorial Andeelung
Duerch de Règlement grand-ducal vum 24. Mee 2018 gëtt d'Land a 4 Rettungszonen agedeelt. Déi Zone si weider a Gruppementer ënnerdeelt, déi eng gewëssen Zuel vu Gemenge regruppéieren.
Intern Organisatioun
President vum ëffentlechen Etablissement Corps grand-ducal d'incendie et de secours ass: Den CGDIS gëtt vun engem Generaldirekter a sechs Directeur-fonctionnelle gefouert déi vum Grand-Duc op Propositioun vum Regierungsrot genannt ginn.
Organisationell ass de CGDIS a 7 Entitéiten ënnerdeelt :
Fir Ausbildungszwecker huet de CGDIS zwéin Ausbildungszentren, d'École nationale de la protection civile zu Schëmpech, an d'École nationale du service incendie et de sauvetage zu Nidderfeelen.
Graden
Duerch de Règlement grand-ducal vum 18. September 2018 goufe follgend Graden agefouert:
D'Grade kritt een duerch Formatioun, Funktioun oder Anciennetéit. Am operationelle Pompjeeesberäich kennt de CGDIS follgend Funktiounen: Equipier stagiaire, Equipier, Chef de binôme, Chef d'agré, Chef de section, Chef de peloton, Chef de compagnie, Chef de bataillon. Wärend ee vum Equipier stagiaire bis zum Chef de binôme mat der néideger Formatioun kann opsteigen, muss e fir déi aner Funktioune proposéiert ginn. Deemno wéi laang een déi Funktioun schonn huet, kann een unhand vun der Anciennetéit weider klammen.
Beispiller:
Deen, deen nei an de CGDIS antrëtt, kritt eng Ernennung als Equipier stagiaire an de Grad vum Brigadier-aspirant. Déi Persoun huet dräi Joer Zäit fir hir Formatioune fir d'Nominatioun zu engem Equipier ofzeschléissen. Da kritt se nieft der Funktioun vum Equipier och de Grad vum Brigadier.
Ass een 2 Joer am Grad vum Brigadier an huet ee seng Formatioun zum Chef de binôme ofgeschloss, da gëtt ee Caporal. Ass een 3 Joer laang Caporal gëtt ee Caporal-chef. No 20 Joer no der Nominatioun vum Grad Brigadier, gëtt ee Caporal-chef 1re classe. De Grad vum Caporal-chef 1re classe erkennt virun allem d'Leeschtung vum Pompier de support un. Hie kann no senger Formatioun net méi wäit klamme wéi Brigadier a kritt duerch d'Anciennetéit vun 20 Joer säi leschte Grad.
Wëll een an de Grad vum Sergent kommen, muss een dräi Joer am Grad Caporal oder Caporal-chef sinn an d'Formatioun souwéi d'Funktioun vum Chef d'agré hunn. Fir de Sergent-chef muss een d'Funktioun an d'Formatioun vum Chef de section hunn an 3 Joer am Grad vum Sergent gewiescht sinn. No 3 Joer als Sergent-chef gëtt een automatesch Sergent-major. No weideren 3 Joer gëtt een Adjudant. Als Chef de section kann een net weider klammen. Fir Adjudant-chef ze ginn, muss een eng Formatioun als Chef de peloton hunn.
Operationell Funktiounen
Den CGDIS ënnerscheet sech am operationellen Deel an dräi Kategorien. De roude Beräich INCSA (Incendie-sauvetage), de wäisse Beräich SAP (Secours à personne) an de spezielle Beräich (Hondsstaffel, Fräschmänner, etc...). Zwar ass et méiglech just am wäisse Beräich ze schaffen, mee d'mëttelfristegt Zil ass et, datt all Member vum CGDIS d'Basiswësse vum rouden a wäisse Beräich huet. Ausnam si speziell Beräicher, well do méi op d'Spezialiséierung gekuckt gëtt. Déi follgend Funktioune kënnen also an deenen dräi Beräicher ausgefouert ginn.
Equipier-stagiaire
Eng Nominatioun als Equipier-stagiaire kritt een, wann een d'Formatiounen CIC a Formation d'incendie et sauvetage Niveau I (FIS I) ofgeschloss huet. Vun deem Moment un ass een zougelooss fir kënne mat op Asätz ze fueren. Allerdéngs däerf den Equipier-stagiaire just als "Equipier" am Binôme 2 agesat ginn an et muss e Chef de binôme hien encadréieren. Weider däerf just een Equipier-stagiaire um Asazgefier matfueren. Déi aner Pompjeeë musse voll ausgebilt Membere sinn. Deen éischte Grad, deen ee kritt, ass dee vum Brigadier-aspirant. Den neie Member, deen an den CGDIS erakënnt, huet 24 Méint Zäit, seng Formatiounen ze maachen. E muss an där Zäit d'Formatioune vum Equipier absolvéiert hunn.
Equipier
Fir Equipier ze sinn, muss ee follgend Formatiounen am INCSA-Beräich absolvéiert hunn: Éischt Hëllef-Cours, Cours d'initiation commun (CIC), Formation d'incendie et sauvetage Niveau I (FIS I), Formation d'incendie et sauvetage Niveau II (FIS II), Appareil respiratoire isolant Niveau I (ARI I) an Appareil respiratoire isolant Niveau II (ARI II). Dat entsprécht 256 Stonne Formatioun iwwer en Zäitraum vun 3 Joer. Hie gëtt an der Reegel vun engem Chef de binôme gefouert. Als Equipier huet een de Grad vum Brigadier.
Am SAP-Beräich muss een d'Formatioun Éischt-Hëllef-Cours, Cours d'initiation commun (CIC) an de Secours à personne Niveau I (SAP I) hunn. Dat entsprécht 88 Stonne Formatioun. Et ass allerdéngs virgesinn, datt all Pompjee, deen nei an de CGDIS erakënnt, den SAP I maache soll. Den Equipier SAP kann als drëtt Persoun op engem RTW (Rettungswon / Ambulanz) matfueren. Bei Personalmangel och noutfalls als zweet Persoun.
Chef de binôme
De Chef de binôme muss am INCSA Beräich nach zousätzlech d'Formation d'incendie et sauvetage Niveau III (FIS III) absolvéieren. Dat entsprécht 64 Stonnen. Hie féiert een Equipier an den Asaz a féiert Uerdere vum Chef d'agré oder Chef de section aus. De Binôme, deen aus 2 Persoune besteet, ass déi klengst taktesch Unitéit am INCSA Beräich. Hei kann een d'Grade vum Brigadier bis Caporal-chef 1re classe hunn oder kréien.
Am SAP Beräich muss een d'Formatioun SAP II hunn. Dat entsprécht 376 Stonnen. Dës héich Zuel kënnt virun allem duerch praktesch Stagen an Zentre mat Ambulanzen an a Spideeler.
Chef d'agré
De Chef d'agré ass de Responsabele vun engem Spezialgefier, wéi enger Dréileeder am INCSA Beräich oder vun engem RTW / Ambulanz am wäisse Beräich. Et muss een d'Formatioun Commandement Niveau I (COM I) hunn. Dat entsprécht 8 Stonne Formatioun. Hie kann de Grad vum Sergent kréien, wann all d'Konditiounen erfëllt sinn. Hie leet am Normalfall net méi wéi 2 Leit am Asaz (2+1).
Chef de section
Et kann och virkommen, dat e Chef de section niewent senger Sektioun vu 5 Persounen och nach e Chef d'agré mat 2 Persounen ënnert sech huet. Dat ass oft de Fall, wann eng Dréileeder mat engem Läschgefier ausréckt. De Chef de section ass Chef vu sengem Gefier (LF) a vum Dispositiv. De Chef d'agré ass Chef vun der Dréileeder a féiert d'Uweisunge vum Chef de section aus. Komme weider Gefierer dobäi, wéi aner Läschgefierer mat anere Chef-de-sectionen, ass den éischte Chef de section op der Plaz de Chef vum Asaz, de sougenannten COS (Commandant des opérations de secours). Soubal ee Chef de peloton op der Plaz ass, gëtt en den COS un dësen of.
Chef de peloton
De Chef de peloton ka bis zu 4 Sektioune mat eventuelle Chef-d'agréë leeden. Hie soll an der Reegel vun engem weidere Chef de peloton ënnerstëtzt ginn, deen taktesch Zeechnungen (Main courante) ausféiert an d'Kommunikatioun um Funk observéiert. Dësen zweete Chef de peloton huet eng ënnerstëtzend Funktioun. Am Moment (Stand 2018) sinn déi meescht fréier Chef-de-corpsen a Chef-de-corps-adjointen als Chef de peloton ausgebilt ginn. Et kann een dës Positioun just op Propose vun der Verwaltung ausféieren. Et brauch een dofir eng Formatioun fir Commandement Niveau III (COM III), wat 64 Stonne sinn. Et kann een de Grad vum Adjutant bis Lieutenant 1re classe hunn. An der Theorie kann de Chef de peloton bis zu 36 Leit kommandéieren.
Chef de bataillon
De Chef de bataillon muss vun der Verwaltung ernannt ginn. An der Reegel handelt et sech ëm den Directeur général, oder ee vun sengen Directeur-du-departementen. Hie ka bis zu 4 Chef-de-compagnië leeden. Dat entsprécht bis zu 596 Persounen. Eng spezifesch Formatioun ass net virgesinn. Hie kann de Grad vum Colonel bis Directeur général hunn, wann en och gläichzäiteg de Chef vum CGDIS ass.
Bilan
2019 hat de CGDIS 60.979 Asätz - an der Moyenne deemno een all 9 Minutten. Am meeschten ze dinn haten d'Asazleit den 10. Mäerz, wou duerch e Stuerm 358 Interventiounen néideg waren. Och den Tornado an der Géigend vu Péiteng, am Juli, huet dräi Véierel vun den Hëllefskräfte vum Land mobiliséiert. Déi meescht Asätz, nämlech 53.568 oder 88 Prozent, ware fir Persounen ze hëllefen. De SAMU gouf 2019 am Ganze 7.979-mol geruff.
Zanterdeems geet d'Zuel vun den Asätz kontinuéierlech an d'Luucht. Nodeems 2021 eréischt en neie Rekord a punkto Asätz notéiert gouf, war et 2022 alt nees eng Hausse vu 7% bei den Asätz, déi bei ronn 72.000 louchen. A 57.000 dovu gouf sech ëm direkt Hëllef fir Persoune bekëmmert. Ronn 9.000 mol war de SAMU ënnerwee.
Zenit (Richtung)
Den Numm kënnt vum arabesche samt „Wee, Strooss, Richtung“ oder méi genee vu samt ar-ra′s „Richtung vum Kapp, Scheetpunkt“. Duerch Schreiffeeler a falscht Liese gouf a mëttelalterlechen Texter aus samt, cemt oder zemt an dat zu cenit respektiv zenit.
Op enger geduechter kugelfërmeger Äerd wier de Zenit de Stral, dee vum Mëttelpunkt vun der Äerd aus (vertikal zu der Äerduewerfläch) no uewe verleeft. Op der Referenzellipsoid vun der Geodesie ass et d'Ellipsoidnormal.
De Wénkelofstand vun engem Himmelskierper zum Zenit ass d'Zenitdistanz an ass domat de Komplementarwénkel vun der astronomescher Héicht. All Himmelskierper, déi am Laf vum Dag den héchste Punkt vun hirer visueller Bunn um Zenit erreechen, hunn eng Deklinatioun, déi der geographescher Breet vum Observateur gläichkënnt.
Kuckt och
Azimut
Fränz Zuang
De François Fränz Zuang, gebuer den 2. Januar 1895 an der Stad Lëtzebuerg a gestuerwen de 4. August 1981 zu Munneref, war e lëtzebuergeschen Turner an Olympionik.
Hien huet Lëtzebuerg op den Olympesche Summerspiller 1928 zu Amsterdam vertrueden.
Ivy King
Ivy King ass de Codenumm vun der stäerkster amerikanescher Atombomm (net Waasserstoffbomm) a gouf am Kader vun der Operatioun Ivy gebaut.
Coupe de France am Vëlossport 1996
Déi 5. Editioun vun der Coupe de France am Vëlossport huet den 22. Februar 1996 mat der Classic Haribo ugefaangen a goung den 3. Oktober mam Paris-Bourges op en Enn.
Individuell
D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.
Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro.
Klassement
Bescht Ekipp: Gan